AIŠKINAMASIS RAŠTAS

Dėl atleidimo nuo savivaldybės nekilnojamojo turto nuomos mokesčio

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija, siekdamapalengvinti mokesčių naštą įmonėms ir individualią veiklą vykdantiems verslininkams, kurie šiuo metu nevykdo ekonominės veiklos ir nukentėjo dėl COVID-19 situacijos, siūlo atleisti nuo 2020 m. kovo 1 d. visą karantino laikotarpį ir du mėnesius po karantino Lietuvos Respublikos teritorijoje atšaukimo dienos nuo savivaldybės nekilnojamojo turto nuomos mokesčio. Tuo pačiu siekiama padėti išvengti bankrotų bei padėti išlaikyti darbo vietas. Nuo mokesčio butų atleisti nuomininkai, kuriems VMI suteikė tiesiogiai nukentėjusių nuo Covid-19 statusą ir jie negali vykdyti veiklos išsinuomotose patalpose. Šiuo metu Savivaldybė turi daugiau nei 10 nuomininkų, kurie dėl karantino sąlygų negalėjo ir negali vykdyti veiklos.

Parengto sprendimo projekto tikslas – atleisti nuo turto nuomos mokesčio nuo 2020 m. kovo 1 d. visą karantino laikotarpį ir du mėnesius po karantino Lietuvos Respublikos teritorijoje atšaukimo dienos savivaldybės nekilnojamojo savivaldybės turto nuomininkus, kuriems VMI suteikė tiesiogiai nukentėjusių nuo Covid-19 statusą ir jie negali vykdyti veiklos išsinuomotose patalpose dėl šalyje paskelbto karantino.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos Vyriausybės 2020 m. vasario 26 d. nutarimas Nr. 152 „Dėl valstybės lygio ekstremaliosios situacijos paskelbimo“;

Lietuvos Respublikos Vyriausybės 2020 m. kovo 14 d. nutarimas Nr. 207 „Dėl karantino Lietuvos Respublikos teritorijoje paskelbimo“ (aktuali redakcija).

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus palengvinta mokesčių našta smulkiajam ir vidutiniam verslui, siekiant padėti išvengti bankrotų bei padėti išlaikyti darbo vietas.

Neigiamos pasekmės – nesurinktos savivaldybės biudžeto lėšos, gaunamos iš nuomos.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.